Serge Wilmes

De Serge Wilmes, gebuer de 6. Mee 1982 an der Stad Lëtzebuerg, ass e lëtzebuergesche Politiker (CSV). Hien ass zanter dem 17. November 2023 Minister fir Ëmwelt, Klima a Biodiversitéit, a Minster fir d'Fonction publique an der Regierung Frieden-Bettel.

 Karriär 
Hien huet zu Lëtzebuerg an zu Nanzeg Geschicht studéiert a mat engem Master ofgeschloss. Seng Diplomaarbecht, déi 2006 ënner der Leedung vum Historiker Michel Pauly op der Uni.lu realiséiert gouf, hat den Titel Die katholische Kirche Luxemburgs und die Abtreibungsdebatte in den 1970er Jahren.

Vun 2007 bis 2008 huet hien an de Staatsarchive geschafftFichier op der Websäit vun der Chamber. Vun 2008 bis 2014 war hie President vun der CSJ"Charel Hurt neuer Vorsitzender der CSJ". Wort.lu, den 1. Februar 2014, fir d'lescht gekuckt den 8. Dezember 2018.

Den 11. Oktober 2011 gouf hien als Deputéierten an der Chamber vereedegt, wou en op d'Plaz vum verstuerwene Lucien Thiel nogeréckelt ass. Bei de Chamberwale vum 20. Oktober 2013 an deene vum 14. Oktober 2018 gouf hien erëmgewieltelections.lu..

Bei de Gemengerotswalen 2017 gouf hien an de Gemengerot vun der Stad Lëtzebuerg gewielt, wou e Schäffe gouf"7 Buergermeeschteren hunn den Eed ofgeluecht." rtl.lu, 22.11.2017, 19:45:07.. Bei deene vum 11. Juni 2023 gouf hien duer erëgewielt a war och erëm bis de 17. November 2023 Schäffen.David Thinnes: "So sieht der neue Gemeinderat der Stadt Luxemburg aus." wort.lu [w+], 12.07.2023. Dee selwechten Dag gouf hien an der Regierung Frieden-Bettel zum Ëmwelt- a Fonction-publiques-Minister ernannt.Assermentation des membres du gouvernement 2023. gouvernement.lu, 17.11.2023.

 Gielercher 



 Literatur 

 Hansen Josée:  Le Xavier Bettel de la droite; in: d'Lëtzebuerger Land, Ausgab vum 4. November 2016

 Um Spaweck 

Kategorie:Gebuer 1982
Kategorie:Lëtzebuergesch Lokalpolitiker
Kategorie:Lëtzebuergesch Historiker
Kategorie:Lëtzebuergesch Deputéiert
Kategorie:Lëtzebuergesch Ministeren
Kategorie:Officier de l'ordre de la couronne de chêne